Nebojša Kosović. Nebojša Kosović () (1995-yil 24-fevralda tugʻilgan) — chernogoriyalik professional futbolchi, Xitoy Superligasi klubi Meizhou Hakka va Chernogoriya terma jamoasida yarim himoyachi sifatida oʻynaydi. Klubdagi faoliyati. Vojvodina. Nikšić shahrida tugʻilgan Kosović Vojvodinaga havaskor sifatida qoʻshilgan. U 2011-yil 9-aprelda jamoasi bilan „Sloboda Ujice“ ustidan 3:1 hisobida gʻalaba qozongan holda klub safidagi ilk debyutini oʻtkazgan. 2010/2011-yilgi mavsum oxirigacha Kosović yana bir marta liga oʻyinida maydonga tushgan, uning klubi ligada uchinchi oʻrinni egallagan. Keyinchalik Kosović „Vojvodina“ bilan birinchi professional shartnomasini imzolagan. U 2012-yilning fevralida jamoa bilan uch yillik shartnoma boyicha kelishib olgan. Kosović 2011/2012-yilgi mavsumda ham ligada bitta oʻyin oʻtkazgan. U klub safidagi birinchi golini 2013-yil 9-mart kuni BSK Borchaga qarshi safarda, 3:3 hisobida durang bilan yakunlangan oʻyinda kiritgan. Keyingi 2013/2014-yilgi mavsumda Kosović UEFA musobaqalaridagi ilk golini urgan. Bu oʻyin 2013-yil 4-iyul kuni Maltaning „Hibernians“ klubi ustidan 4:1 hisobida gʻalaba qozonilgan oʻyin boʻlgan. Shuningdek, u 2013-yilning sentabrida „Vojvodina“ jamoasi bilan shartnomasini 2017-yilning yoziga qadar uzaytirgan. Standart Liege. 2014-yilning yanvarida Kosović Belgiyaning „Standart Liege“ jamoasiga oʻtgan. U "Les Rouches" bilan toʻrt yarim yillik shartnoma imzolagan va darhol Vengriyaning „Ujpest“ klubiga ijaraga berilgan. Uning sobiq murabbiyi Nebojša Vignjević boshchiligidagi futbolchi ikkita yirik sovrinni qoʻlga kiritgan jamoa aʼzosi boʻlgan. Oxir-oqibat u 2015-yil qishki transfer oynasida Standard Liejga qaytgan, biroq ularning asosiy jamoasi uchun hech qanday oʻyinda maydonga tushmagan. Partizan. 2015-yil 7-avgustda Kosović Serbiyaga qaytib kelgan va „Partizan“ bilan toʻrt yillik shartnoma imzolagan. U klubdagi debyutini 2015-yilning 22-avgustida oʻtkazgan va safarda Borac Chachak ustidan 3:1 hisobida gʻalaba qozonilgan oʻyinda zaxiradan maydonga tushgan. 2016-yilning 12-martida Kosović oʻzining „Partizan“ safidagi ilk golini „Vozdovac“ga qarshi oʻyinda (3:0) kiritgan. U „"Partizan“" bilan birinchi mavsumidayoq Serbiya kubogini yutib olishgan. Keyingi 2016/2017-yilgi mavsumda Kosović barcha musobaqalarda (liga va kubok) 22 oʻyinda oʻtkazgaan va uchta gol urgan. Partizan liga chempionligi va kubokni qoʻlga kiritishga erishgan. 2018-yilning noyabrida u „Partizan“ bilan shartnomasini 2021-yilning iyuniga qadar uzaytirgan. Qayrat. 2019-yilning bahorida Kosović Qozogʻistonning „Qayrat“ klubi bilan 450 000 yevro evaziga ikki yillik shartnoma imzolagan. Meizhou Hakka. 2022-yil 21-aprelda Kosović Xitoy Superligasining „Meizhou Hakka“ klubiga oʻtgan. Xalqaro faoliyati. Kosović oʻz mamlakatini 2010-yilgi oʻsmirlar yozgi Olimpiya oʻyinlarida himoya qilgan. U Singapurga qarshi guruh bosqichidagi 2:3 hisobida magʻlubiyataga uchralgan oʻyinda dubl qayd etgan. Shuningdek, Chernogoriya tarkibida 17 yoshgacha, 19 yoshgacha va 21 yoshgacha boʻlgan toifalardamaydonga tushgan. 2016-yilning 29-mayida Kosović Chernogoriya terma jamoasi safida toʻliq debyut qilgan va Turkiyaga qarshi oʻrtoqlik uchrashuvida zaxiradan maydonga tushgan.